Blaze7451/Wiki-th-20250601 huggingface dataset:
ครีษมายัน

ไฟล์:Earth-lighting-summer-solstice EN.png|thumb|320px| แสงจากดวงอาทิตย์ที่ส่องมายังโลกในส่วนครึ่งซีกโลกเหนือในวันครีษมายัน
ครีษมายัน (ग्रीष्मायन, summer solstice) หรือ อุตตรายัน (उत्तरायन) เป็นการที่ดวงอาทิตย์ โคจรไปถึงจุดหยุด (อายัน) คือ จุดสุดทางเหนือในราววันที่ 20 มิถุนายน หรือ 21 มิถุนายน เป็นจุดในฤดูร้อน มีกลางวันนานกว่ากลางคืน ตรงข้ามกับ เหมายัน ซึ่งเป็นจุดหยุดในฤดูหนาว
คำว่า "ครีษมายัน" มาจากภาษาสันสกฤต ग्रीष्म (คฺรีษฺม) + अयन (อายน)

**การเฉลิมฉลอง**
การเฉลิมฉลองในวันครีษมายัน แตกต่างกันไปตามแต่ประเพณีทั่วโลก เช่นเดียวกับวันเหมายัน ที่เมืองยวี่หลิน ในเขตปกครองตนเองกว่างซีจ้วง ของจีน ในวันเริ่มต้นของฤดูร้อนของเดือนมิถุนายน หรือวันครีษมายัน ที่นี่จะมีประเพณีรื่นเริงรับประทานเนื้อสุนัขMay 217, SUMMER SOLSTICE วันกินเนื้อสุนัขที่จีน. "ส่องกระจกข้ามโลก" โดย ปอมอ. แพรวปีที่ 37 ฉบับที่ 881: 10 พฤษภาคม 2559

**ดูเพิ่ม**
 อายัน- วิษุวัต

**อ้างอิง**
หมวดหมู่:กลศาสตร์ท้องฟ้า
เหมายัน

ไฟล์:Earth-lighting-winter-solstice EN.png|thumb|320px| แสงจากดวงอาทิตย์ที่ส่องมายังโลกในส่วนครึ่งซีกโลกใต้ในวันเหมายัน
เหมายัน (เห-มา-ยัน, हेमायन​, winter solstice) หรือ ทักษิณายัน (दक्षिणायन) เป็นการที่ดวงอาทิตย์โคจรไปถึงจุดหยุด (อายัน) คือ จุดสุดทางใต้ในราววันที่ 22 ธันวาคม เป็นจุดในฤดูหนาวในซีกโลกเหนือ ส่วนในซีกโลกใต้จะเกิดขึ้นราวเดือนมิถุนายน มีกลางคืนนานกว่ากลางวัน ตรงข้ามกับครีษมายัน

**ดูเพิ่ม**
 อายัน- วิษุวัต
หมวดหมู่:ปรากฏการณ์ทางดาราศาสตร์
หเมายัน
สารสื่อประสาท

สารสื่อประสาท (neurotransmitter) คือ สารเคมีที่มีหน้าที่ในการนำ, ขยาย และควบคุมสัญญาณไฟฟ้าจากเซลล์ประสาทเซลล์หนึ่งไปยังอีกเซลล์หนึ่ง ตามระบอบความเชื่อ ที่ตั้งขึ้นในทศวรรษที่ 1960 โดยที่สารเคมีนั้นจะเป็นสารสื่อประสาทได้จะต้องเป็นจริงตามเงื่อนไขดังนี้
# สารนั้นต้องสารภายในเซลล์ อันเป็นเซลล์ที่เรียกว่า เซลล์ประสาทก่อนไซแนปส์ (presynaptic neuron)
# สารที่พบใน presynaptic neuron จะต้องมีปริมาณเพียงพอที่เมื่อหลั่งออกมาแล้วสามารถทำให้เกิดผลที่ เซลล์ประสาทหลังไซแนปส์ (postsynaptic neuron) ได้
# ถ้าหากนำสารนี้ใส่ไปบริเวณ postsynaptic neuron (หมายถึง สารนั้นไม่ได้มาจาก presynaptic neuron แต่นำสารสกัดหรือสังเคราะห์ใส่ไปในการทดลอง) จะทำให้เกิดผลเหมือนกับผลที่ได้จากการหลั่งสารจาก presynaptic neuron
# จะต้องมีกลไกทางชีวเคมีที่ใช้ในการหยุดการทำงานของสารสื่อประสาทเกิดขึ้น
อย่างไรก็ตาม บางคนถือว่าสสารบางชนิด เช่น ไอออนของสังกะสี ซึ่งไม่ได้สังเคราะห์หรือเกิดขึ้นโดยปฏิกิริยาคะตาบอลิซึ่ม เป็นสารสื่อประสาท ดังนั้น จำเป็นต้องมีคำนิยามใหม่ ๆ เกี่ยวกับสารสื่อประสาท เพื่อใช้อธิบายสารใหม่ ๆ ที่พบว่ามีหน้าที่เป็นหรือคล้ายสารสื่อประสาท

**ชนิดของสารสื่อประสาท**
 กรดอะมิโน (amino acids)
ลักษณะเป็นโมเลกุลขนาดเล็ก สามารถขนส่งได้อย่างรวดเร็ว ตัวอย่างเช่น กลูตาเมต (glutamate), ไกลซีน (glycine), GABA เป็นต้น- Catecholamines
ตัวอย่างเช่น DA, 5-HT, NE เป็นต้น- Neuropeptides
เป็นสารสื่อประสาทที่มีคุณสมบัติ slow communication ตัวอย่างเช่น substance P เป็นต้น

**การส่งสารสื่อประสาท**
เมื่อมีการส่งกระแสประสาท สารสื่อประสาทจะถูกนำเข้าสู่เซลล์ประสาทโดยผ่านทางช่องรับสารสื่อประสาทที่อยู่บนเยื่อหุ้มเซลล์ของปลายประสาทเดนไดรท์ หรือที่เรียกว่าประตูไอออน (ion channels) ซึ่งประตูไอออนนี้ก็จะมีหลายชนิดแตกต่างกันไปและมีกลไกในการเปิดรับสารสื่อประสาทที่แตกต่างกันด้วย โดยที่ประตูไอออนแต่ละชนิดก็จะจับกับสารสื่อประสาทอย่างจำเพาะเจาะจง เมื่อสารสื่อประสาทเหล่านี้เข้ามาสู่ภายในเซลล์แล้ว ก็จะถูกบรรจุในถุงที่เรียกว่าเวสสิเคิล (vesicle) ซึ่งเวสสิเคิลก็จะเคลื่อนที่ไปยังเซลล์ประสาทเพื่อส่งสารสื่อประสาทนี้ไปยังเซลล์ประสาทอื่นๆต่อไปตามกลไกของมัน

**กลไกในการกำจัดสารสื่อประสาท**
เมื่อมีการหลั่งสารสื่อประสาทออกมา หลังจากใช้งานเสร็จเรียบร้อยก็จะมีกลไกในการกำจัดสารสื่อประสาทที่เหลือได้หลายรูปแบบดังนี้
# นำกลับไปใช้ใหม่ (Reuptake) คือ การนำสารสื่อประสาทไปบรรจุไว้ในเวสสิเคิลเหมือนเดิม เพื่อทำหน้าที่ในการสื่อสัญญาณประสาทต่อไป
# ทำลายทิ้งโดยเอนไซม์ (Enzymatic degradation) คือ การกำจัดสารสื่อประสาทโดยใช้เอนไซม์เป็นตัวช่วย ทำให้สารสื่อประสาทนั้นมีโครงสร้างที่เสียไป และไม่สามารถใช้งานได้อีก
# การแพร่ออกไป (Diffusion) คือ การแพร่สารสื่อประสาทไปยังบริเวณอื่นๆ

**ดูเพิ่ม**
 ระบบประสาท- สมอง- ประสาทวิทยาศาสตร์
หมวดหมู่:ประสาทวิทยาศาสตร์
หมวดหมู่:ประสาทวิทยาศาสตร์

75px
 ประสาทวิทยาศาสตร์ เป็นสาขาวิชาที่ศึกษาเกี่ยวกับโครงสร้าง, การเจริญและพัฒนาการ, พันธุศาสตร์, ชีวเคมี, สรีรวิทยา, เภสัชวิทยา, และพยาธิวิทยาของระบบประสาท
 ประสาทวิทยา เป็นสาขาหนึ่งของแพทยศาสตร์ที่สนใจในระบบประสาทเช่นกัน แต่จะเน้นในการศึกษาทางพยาธิวิทยา 
หมวดหมู่:สาขาของชีววิทยา
หมวดหมู่:วิทยาศาสตร์สุขภาพ
หมวดหมู่:ชีววิทยา
หมวดหมู่:สหสาขาวิชา
หมวดหมู่:ระบบประสาท
วิทยาภูมิคุ้มกัน

วิทยาภูมิคุ้มกัน หรือ วิทยาอิมมูน (immunology) เป็นสาขาวิชาหนึ่งของแพทยศาสตร์ที่ครอบคลุมความรู้เกี่ยวกับระบบภูมิคุ้มกันในสิ่งมีชีวิต โดยมีเนื้อหาครอบคลุมกลไกการทำงานทางสรีรวิทยาของระบบภูมิคุ้มกันทั้งในสภาพร่างกายที่ปรกติและเมื่อเกิดพยาธิสภาพขึ้น พยาธิสภาพอาจจะเกิดจากสิ่งแปลกปลอมจากภายนอกเช่น เชื้อโรคหรือจากสารที่ก่อให้เกิดภูมิแพ้ (allergen) รวมทั้งโรคที่มีความผิดปรกติทางระบบภูมิคุ้มกันเช่น โรคภูมิคุ้มกันต่อต้านร่างกายตัวเอง (autoimmune) โรคภูมิคุ้มกันไวผิดปรกติ (hypersensitivity) โรคภูมิคุ้มกันบกพร่อง (immunodeficiency) ภาวะการต่อต้านอวัยวะใหม่ (graft rejection) เป็นต้น นอกจากนี้วิชาภูมิคุ้มกันวิทยายังได้ศึกษาในเชิงลึกเกี่ยวกับหน้าที่และคุณสมบัติต่างๆ ของระบบภูมิคุ้มกันโดยเฉพาะการทำงานของแอนติบอดี ซึ่งปัจจุบันได้มีการพัฒนาเป็นเครื่องมือที่มีความสำคัญทางด้านวิทยาศาสตร์เช่น ในทางการแพทย์ใช้แอนตีบอดีในการวินิจฉัยจากปริมาณสารที่พบในโรคหรือสภาวะบางจากพลาสมาหรือเนื้อเยื่อ และทางการวิจัยทางวิทยาศาสตร์และเทคโนโลยีได้นำมาใช้ในการวัดปริมาณของโปรตีนในตัวอย่างทางชีวภาพต่างๆ
หมวดหมู่:ชีววิทยา
พ.ศ. 2223

พุทธศักราช 2223 ตรงกับปีคริสต์ศักราช 1680 เป็นปีอะิกสุรทินที่วันแรกเป้นวันจันทรื ตามปฏิทินเกรกอเรียน

**เหตุการณ์**
 21 สิงหาคม - ชาวพิวโบล ชนพื้นเมืองอเมริกัน ยึดเมืองแซนตาเฟจากชาวสเปน- สมเด็จพระนารายณ์มหาราชส่งกองทัพไปปราบเมืองสงขลา- คณะทูตไทยเดินทางไปเจริญไมตรีกับฝรั่งเศส

**ปรากฏการณ์ทางดาราศาสตร์**
 30 มีนาคม - สุริยุปราคาเต็มดวง มองเห็นได้ในตอนใต้ของมหาสมุทรแอตแลนติก ทวีปแอฟริกา และอินเดีย บริเวณที่เห็นสุริยุปราคาบางส่วน ได้แก่ ตะวันออกของทวีปอเมริกาใต้ มหาสมุทรแอตแลนติก ทวีปแอฟริกา มหาสมุทรอินเดีย ตะวันออกกลาง ตะวันตกเฉียงใต้ของทวีปเอเชีย และด้านตะวันตกของเอเชียตะวันออกเฉียงใต้- 22 กันยายน - สุริยุปราคาวงแหวน มองเห็นได้ในบางส่วนของฮาวาย ด้านตะวันออกของมหาสมุทรแปซิฟิก และตอนกลางของทวีปอเมริกาใต้ บริเวณที่เห็นสุริยุปราคาบางส่วน ได้แก่ ด้านตะวันออกของมหาสมุทรแปซิฟิก ตอนใต้ของทวีปอเมริกาเหนือ และเกือบทั้งหมดของทวีปอเมริกาใต้
หมวดหมู่:พ.ศ. 2223
โมเลกุล

ไฟล์:Atisane3.png|thumb|350px|โครงสร้างสามมิติ (ซ้ายและกลาง) และโครงสร้างสองมิติ (ขวา) ของโมเลกุลเทอร์พีนอย
โมเลกุล (พันธุกรรมเคมี; molecule) เป็นส่วนที่เล็กที่สุดของสสารซึ่งสามารถดำรงอยู่ได้ตามลำพังและยังคงความเป็นสารดังกล่าวไว้ได้ โมเลกุลประกอบด้วยอะตอมของธาตุมาเกิดพันธะเคมีกันกลายเป็นสารประกอบชนิดต่าง ๆ ใน 1 โมเลกุล อาจจะประกอบด้วยอะตอมของธาตุทางเคมีตัวเดียว เช่น ออกซิเจน (O2) หรืออาจจะมีหลายธาตุก็ได้ เช่น น้ำ (H2O) ซึ่งเป็นการประกอบร่วมกันของไฮโดรเจน 2 อะตอมกับออกซิเจน 1 อะตอม
หากโมเลกุลหลายโมเลกุลมาเกิดพันธะเคมีต่อกัน ก็จะทำให้เกิดสสารขนาดใหญ่ขึ้นมาได้ เช่น (H2O) รวมกันหลายโมเลกุล จะเป็นน้ำ
โมเลกุล
โมเลกุล
หมวดหมู่:โมเลกุล
ธรรมขันธ์

ธรรมขันธ์ (ธมฺขนฺธ) หมายถึง กองธรรม, หมวดธรรม, ประมวลธรรมเข้าเป็นหมวดใหญ่ มี ๕ คือ สีลขันธ์ สมาธิขันธ์ ปัญญาขันธ์ วิมุตติขันธ์ วิมุตติญาณทัสสนขันธ์ ; กำหนดหมวดธรรมในพระไตรปิฎกว่ามี ๘๔,๐๐๐ พระธรรมขันธ์ แบ่งเป็นวินัยปิฎก ๒๑,๐๐๐ สุตตันตปิฎก ๒๑,๐๐๐ และอภิธรรมปิฎก ๔๒,๐๐๐ พระธรรมขันธ์ การที่ระบุว่าพระไตรปิฎกมี ๘๔,๐๐๐ พระธรรมขันธ์นั้น แท้จริงแล้วเป็นเพียงคำเปรียบเปรยว่า พระไตรปิฎกมีหมวดธรรมจำนวนมากเท่านั้น มิใช่เป็นระบุจำนวนนับที่แท้จริง
หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
วนอุทยานนครไชยบวร

"วนอุทนยานนครไชยบวร อยู่ ตำบลท่าเสา อำเภอโพทะเล"  
"อุทยานเมืองเก่าพิจิตร" ไปตามเส้นทางสายพิจิตร-สามง่าม-วังจิก จากการตรวจสอบและค้นคว้าเชื่อว่าเป็นเมืองพิจิตรเก่า สร้างในสมัยพระยาโคตรบองประมาณปี พ.ศ. 1601 ภายในบริเวณกำแพงเมืองมีพื้นที่ 400 ไร่ มีลักษณะเป็นเมืองโบราณประกอบไปด้วย กำแพงเมืองคูเมือง เจดีย์เก่า มีสวนรุกขชาติกาญจนกุมาร ซึ่งองค์การบริหารส่วนจังหวัดจัดตั้งขึ้นเมื่อ พ.ศ. 2520 ทำให้ภายในบริเวณอุทยานแห่งนี้มีต้นไม้ร่มรื่น  

**สถานที่น่าสนใจ**
"ศาลหลักเมือง" สร้างเมื่อ พ.ศ. 2520 อาคารแบ่งออกเป็น 2 ชั้นคือ ด้านบนจะเป็นที่ตั้งของศาลหลักเมือง ส่วนด้านล่างจะเป็นที่ประดิษฐานรูปปั้นของพระยาโคตรบอง ซึ่งชาวบ้านเรียกว่า "พ่อปู่" สภาพโดยรอบศาลจะมีต้นไม้มากมายดูร่มรื่นเย็นตา
"วัดมหาธาตุ" เป็นโบราณสถานก่อด้วยอิฐตั้งอยู่กึ่งกลางเมืองพิจิตรเก่าทางฝั่งตะวันออกของแม่น้ำน่าน กรมศิลปากรได้ประกาศขึ้นทะเบียนโบราณสถานของวัดนี้เมื่อ พ.ศ. 2478 ประกอบไปด้วยพระธาตุเจดีย์ เป็นเจดีย์ทรงลังกา ภายในมีพระเครื่องชนิดต่างๆ ด้านหน้าพระเจดีย์เป็นที่ตั้งของวิหารเก้าห้อง ด้านหลังพระเจดีย์เป็นอุโบสถมีใบเสมา 2 ชั้น กรมศิลปากรดำเนินการขุดแต่งเมื่อ พ.ศ. 2534 บริเวณใต้เนินดิน ส่วนวิหารได้พบสิ่งก่อสร้าง 2 ยุคสมัย คือสมัยสุโขทัยและสมัยอยุธยา บริเวณโดยรอบพบเจดีย์รายจำนวนมาก และแนวกำแพงใหญ่
"ถ้ำพญาชาละวัน" มีที่มาจากนิทานพื้นบ้านเรื่องไกรทอง ลักษณะถ้ำกว้าง 1 เมตร ยาว 1.50 เมตร และลึก 4 เมตร มีเรื่องเล่าว่าเมื่อราว พ.ศ. 2480 พระภิกษุวัดนครชุมรูปหนึ่งจุดเทียนไขเดินเข้าไปในถ้ำจนหมดเทียนเล่มหนึ่งก็ยังไม่ถึงก้นถ้ำ จึงไม่ทราบว่าภายในถ้ำจะงดงามวิจิตรพิสดารอย่างไร ในปัจจุบันดินพังทลายทับถมจนตื้นเขิน ทางจังหวัดได้สร้างรูปปั้นไกรทองและพญาชาละวันไว้ที่บริเวณปากถ้ำ
หมวดหมู่:วนอุทยานในประเทศไทย
วนอุทยานนครไชยบวร
หมวดหมู่:สถานที่ท่องเที่ยวในจังหวัดพิจิตร
วันเอกราช

วันประกาศเอกราช หรือ วันได้รับเอกราช เป็นวันเฉลิมฉลองเพื่อระลึกถึงสถานภาพความเป็นรัฐของชาติ โดยทั่วไปเกิดขึ้นหลังจากรอดพ้นจากการตกเป็นอาณานิคมของรัฐอื่น ส่วนใหญ่กำหนดให้เป็นวันหยุดของชาติ

**วันประกาศเอกราชในแต่ละประเทศ**

**ดูเพิ่ม**
 วันชาติ
ประกาศเอกราช
ทะเลแดง

ทะเลแดง (Red Sea; البحر الأحمر; translit=yam sûp̲‎ หรือ translit=hayyām hāʾād̲ôm‎; คอปติก: ⲫⲓⲟⲙ `ⲛϩⲁϩ Phiom Enhah หรือ ⲫⲓⲟⲙ ̀ⲛϣⲁⲣⲓ Phiom ̀nšari; ቀይሕ ባሕሪ Qeyih Bahri; Badda Cas) เป็นส่วนเชื่อมน้ำทะเลของมหาสมุทรอินเดีย ตั้งอยู่ระหว่างทวีปแอฟริกาและทวีปเอเชีย ทางใต้มีช่องแคบบาบุลมันดิบกับอ่าวเอเดนเชื่อมกับมหาสมุทร ส่วนทางเหนือติดกับคาบสมุทรไซนาย, อ่าวอะเกาะบะฮ์ และอ่าวสุเอซ (เส้นทางไปยังคลองสุเอซ) ข้างใต้ทะเลมีรอยแยกทะเลแดง ซึ่งเป็นส่วนหนึ่งของเกรตริฟต์แวลลีย์
ทะเลแดงมีพื้นที่ผิวราว 438,000 ตารางกิโลเมตร (169,100 ตารางไมล์) โดยมีความยาวประมาณ 2,250 กิโลเมตร (1,398 ไมล์) และจุดกว้างสุดมีความกว้าง 355 กิโลเมตร (220.6 ไมล์) ทะเลนี้มีความลึกโดยเฉลี่ยที่ 490 เมตร (1,608 ฟุต) และจุดที่ลึกสุดมีความลึกที่ abbr=off

**ขอบเขต**
องค์การอุทกศาสตร์สากลระบุของเขตของทะเลแดงไว้ดังนี้:
:ทางเหนือ ขอบทางใต้สุดของอ่าวสุเอซ เส้นจากรอสมุฮัมมัด (27°43'N) ไปยังจุดทางใต้ของเกาะชัดวาน (34°02'E) และจากที่นั่นไปทางตะวันตกบนเส้นขนาน (27°27'N) ไปยังชายฝั่งแอฟริกา และอะเกาะบะฮ์ เส้นจาก Ràs al Fasma ไปทางตะวันตกเฉียงใต้ถึงเกาะ Requin (display=inline) ผ่านเกาะตีรอนไปจุดตะวันตกเฉียงใต้ของจุดดังกล่าวและจากที่นั่นไปยังเส้นขนาน (27°54'N) ถึงชายฝั่งคาบสมุทรไซนาย
:ทางใต้ เส้นรวมกันที่ฮุซน์มุรอด (display=inline) กับเราะส์ซิยาน (display=inline).

**เขตเศรษฐกิจจำเพาะ**
เขตเศรษฐกิจจำเพาะในทะเลแดง มีดังนี้:
หมายเหตุ: บีรเฏาะวีลเป็นดินแดนพิพาทระหว่างซูดานและอียิปต์ ซึ่งมีการคำนวณพื้นที่นี้ในทั้งสองประเทศ

**ประเทศที่ติดกับทะเลแดง**
แผนที่ประเทศที่ติดกับทะเลแดง
ในทางภูมิศาสตร์ ทะเลแดงอาจแบ่งออกเป็น 3 ส่วนคือพื้นที่ทะเลแดง อ่าวอะเกาะบะฮ์ และอ่าวสุเอซ หกประเทศที่ติดกับพื้นที่ทะเลแดงมีดังนี้:- ชายฝั่งตะวันออก:
** ซาอุดีอาระเบีย
** เยเมน- ชายฝั่งตะวันตก:
** อียิปต์
** ซูดาน
** เอริเทรีย
** จิบูตี
อ่าวสุเอซอยู่ในประเทศอียิปต์ทั้งหมด ส่วนอ่าวอะเกาะบะฮ์ติดชายแดนกับประเทศอียิปต์, อิสราเอล, จอร์แดน และซาอุดีอาระเบีย
นอกจากประเทศเหล่านี้ บางพื้นที่อย่างโซมาลีแลนด์ถูกระบุว่าอยู่ในพื้นที่ทะเลแดง สาเหตุหลักมาจากความใกล้ชิดและความคล้ายคลึงทางธรณีวิทยากับประเทศต่าง ๆ ที่ติดกับทะเลแดงและ/หรือมีความสัมพันธ์ทางการเมืองกับพื้นที่ดังกล่าว

**อ้างอิง**

**อ่านเพิ่ม**
isbn=0-13-745373-6 - Miran, Jonathan. (2018). "The Red Sea," in David Armitage, Alison Bashford and Sujit Sivasundaram (eds.), Oceanic Histories (Cambridge: Cambridge University Press), pp. 156–181.

**แหล่งข้อมูลอื่น**
  Red Sea Coral Reefs-  Red Sea Photography- date=2019-05-08 

ดแง
หมวดหมู่:แหล่งดำน้ำใต้น้ำ
หมวดหมู่:คลองสุเอซ
ทะเลดำ

ไฟล์:BlackSea-1.A2003105.1035.250m.jpg|right|thumb|250px|ภาพถ่ายดาวเทียมบริเวณทะเลดำ โดยนาซา
ทะเลดำ (Black Sea หรือชื่อในสมัยโบราณ​ Euxine Sea) เป็นทะเลที่อยู่ระหว่างทวีปยุโรป (ด้านตะวันออกเฉียงใต้), เอเชียไมเนอร์ และดินแดนคอเคซัส มีทางออกไปยังมหาสมุทรแอตแลนติก ผ่านทางทะเลเมดิเตอร์เรเนียน ทะเลอีเจียน และช่องแคบอีกหลายแห่ง ทางช่องแคบบอสฟอรัสที่เชื่อมต่อกับทะเลมาร์มะรา แล้วผ่านช่องแคบดาร์ดะเนลส์เชื่อมต่อไปยังทะเลอีเจียนซึ่งเป็นส่วนหนึ่งของทะเลเมดิเตอร์เรเนียน ทะเลแห่งนี้ได้แยกยุโรปตะวันออกกับเอเชียตะวันตกออกจากกัน นอกจากนี้ทะเลดำยังเชื่อมต่อกับทะเลอะซอฟผ่านทางช่องแคบเคียร์ช 
ทะเลดำมีเนื้อที่ผิวประมาณ abbr=off (ไม่นับรวมทะเลอะซอฟ) ทะเลดำมีความลึกสุด abbr= off และมีปริมาตร abbr= off
ประเทศที่มีชายฝั่งติดทะเลดำ ได้แก่ ประเทศตุรกี, บัลแกเรีย, โรมาเนีย, ยูเครน, รัสเซีย และจอร์เจีย ดินแดนของแหลมไครเมียปัจจุบันเป็นของยูเครน ทะเลดำถูกล้อมรอบด้วยเทือกเขาพอนทิกทางทิศใต้ เทือกเขาคอเคซัสทางทิศตะวันออก และมีชะโงกผากว้างทางทิศตะวันตกเฉียงเหนือ ระยะจากทิศตะวันออกไปจรดทิศตะวันตกยาวสุดประมาณ abbr= off
ทะเลดำมีเมืองสำคัญที่ตั้งอยู่ตามชายฝั่ง ประกอบด้วย  
*เมืองโซชี (Sochi), โนโวรอสซีสค์ (Novorossiysk) และ เคียร์ช (Kerch) ประเทศรัสเซีย 
*โอเดสซา (Odessa), เซวัสโตปอล (Sevastopol), และ ยัลตา (Yalta) ประเทศยูเครน 
*เมืองคอนสแตนตา (Constanta), เมืองแมงกาเลีย (Mangalia), และเมืองนาโวดารี (Năvodari) ประเทศโรมาเนีย
*เมืองวาร์นา (Varna) กับเมืองเบอร์กาส (Burgas) ประเทศบัลแกเรีย 
*เมืองซอนกุลดาก (Zonkuldak), เมืองซัมซุน (Samsum), เมืองกีเรซัน (Giresun), เมืองออร์ดู (Ordu), เมืองไรซ์ (Rize), เมืองแทรบซอน (Trabzon), และเมืองโฮปา (Hopa) ประเทศตุรกี 
*เมืองบาตูมี (Batumi), เมืองปอตี (Poti), และเมืองซักฮูมี (Sukhumi) ประเทศจอร์เจีย

**อ้างอิง**

**บรรณานุกรม**
 isbn=978-1-1083-9972-2- Stella Ghervas, "Odessa et les confins de l'Europe: un éclairage historique", in Stella Ghervas et François Rosset (ed), Lieux d'Europe. Mythes et limites (Paris: Editions de la Maison des sciences de l'homme, 2008), pp. 107–124. 978-2-7351-1182-4- Charles King, The Black Sea: A History, 2004, 0-19-924161-9- William Ryan and Walter Pitman, Noah's Flood, 1999, 0-684-85920-3- Neal Ascherson, Black Sea (Vintage 1996), 0-09-959371-8-  pages = 310–313 - Rüdiger Schmitt, "Considerations on the Name of the Black Sea", in: Hellas und der griechische Osten (Saarbrücken 1996), pp. 219–224- pages=151–167- page= 91- Dimitrov, D. 2010.  Geology and Non-traditional resources of the Black Sea. LAP Lambert Academic Publishing. 978-3-8383-8639-3. 244p.

**แหล่งข้อมูลอื่น**
  Space Monitoring of the Black Sea Coastline and Waters-  Pictures of the Black sea coast all along the Crimean peninsula-  Black Sea Environmental Internet Node-  Black Sea-Mediterranean Corridor during the last 30 ky: UNESCO IGCP 521 WG12
ดำ
หมวดหมู่:ธรณีสัณฐานในประเทศตุรกี
หมวดหมู่:ทะเลในประเทศรัสเซีย
หมวดหมู่:ธรณีสัณฐานในประเทศยูเครน
หมวดหมู่:ธรณีสัณฐานในประเทศโรมาเนีย
หมวดหมู่:ธรณีสัณฐานในประเทศบัลแกเรีย
อันโตนีโอ ซาลีเอรี

Salieri (1815)
อันโตนีโอ ซาลีเอรี (Antonio Salieri) เกิดที่เลญญาโก (ใกล้กับเมืองเวโรนา) ประเทศอิตาลี) เมื่อวันที่ 18 สิงหาคม ค.ศ. 1750 เสียชีวิตที่กรุงเวียนนา ประเทศออสเตรีย เมื่อวันที่ 7 พฤษภาคม ค.ศ. 1825
ซาลีเอรีมีบทบาทในประวัติศาสตร์ดนตรีคลาสสิก แตกต่างไปจากที่เราเห็นในภาพยนตร์เรื่อง อมาเดอุส ที่ทำให้เราเชื่อว่าเขาเป็นเช่นนั้น

**ประวัติ**

**ซาลีเอรีในยุคปัจจุบัน**
1825
หมวดหมู่:บุคคลที่เกิดในปี พ.ศ. 2293
หมวดหมู่:คีตกวีชาวอิตาลี
หมวดหมู่:บุคคลจากแคว้นเวเนโต
ปาติโมกข์

พระสงฆ์สวดปาติโมกข์ในอุโบสถ
ปาติโมกข์ หมายถึง คัมภีร์ที่รวมวินัยของสงฆ์ 227 ข้อ คัมภีร์ที่ประมวลพุทธบัญญัติอันทรงตั้งขึ้นเป็นพุทธอาณา มีพุทธานุญาต ให้สวดในที่ประชุมสงฆ์ ทุกกึ่งเดือน เรียกกันว่า สงฆ์ทำอุโบสถ บทปาติโมกข์เหล่านี้ปรากฏอยู่ในพระวินัยปิฎก หมวดสุตตวิภังค์
มีพุทธานุญาตให้สวดปาติโมกข์ย่อได้ เมื่อมีเหตุจำเป็นอย่างใดอย่างหนึ่ง คือ- ไม่มีภิกษุจำปาติโมกข์ได้จนจบ- เกิดเหตุฉุกเฉินขัดข้องที่เรียกว่า อันตรายอย่างใดอย่างหนึ่งในอันตรายทั้งสิบ คือ
** พระราชาเสด็จมา
** โจรมาปล้น
** ไฟไหม้
** น้ำหลากมา
** คนมามาก
** ผีเข้าภิกษุ
** สัตว์ร้ายเข้ามา
** งูร้ายเลื้อยเข้ามา
** ภิกษุอาพาธหนักจะถึงเสียชีวิต
** มีอันตรายแก่พรหมจรรย์

**ดูเพิ่ม**
 ศีล 227- ศีล 311- อาบัติ- เสขิยวัตร

**อ้างอิง**
 พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". -  พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม".

**ข้อมูลเพิ่มเติม**
มหาสางฆิกะ ปราติโมกษ์ date=2020-09-19 
หมวดหมู่:พระวินัยบัญญัติ 
หมวดหมู่:พระสงฆ์ 
หมวดหมู่:สังฆกรรม
เพลงยาวบัตรสนเท่ห์

เพลงยาวบัตรสนเท่ห์ หรือ เพลงยาวบัตรสนเท่ห์แต่งว่าจมื่นราชามาตย์ เป็นเพลงยาว ที่ พระมหามนตรี (ทรัพย์) แต่งขึ้นในสมัยรัชกาลที่ 3 (ระหว่าง พ.ศ. 2367 - พ.ศ. 2394) เพื่อเสียดสีและเปิดโปง จมื่นราชามาตย์ หรือ พระยามหาเทพ (เดิมชื่อนายทองปาน) เพลงยาวฉบับนี้ไม่มีชื่อ จึงเรียกตามเนื้อหาและลักษณะของกลอน นั่นคือแต่งเป็นบัตรสนเท่ห์แล้วไปทิ้งไว้ให้ผู้คนอื่นทั่วไปได้อ่าน เพื่อเป็นการประจานหรือเปิดโปงผู้ที่ถูกกล่าวไว้ในกลอน แต่เนื้อหาไม่หยาบคาย จึงเป็นที่กล่าวถึงและท่องจำกันได้ในหมู่ผู้นิยมกาพย์กลอน

**ประวัติ**
แม้เพลงยาวฉบับนี้จะเป็นบัตรสนเท่ห์ ซึ่งไม่ระบุชื่อผู้แต่ง แต่ผู้คนในเวลานั้นย่อมรู้ดีว่าเป็นฝีปาก หรือสำนวนของใคร ด้วยในสมัยนั้น การพิมพ์ยังไม่แพร่หลาย ผู้คนมีจำนวนไม่มาก พอจะรู้และคุ้นสำนวนกันอยู่ ว่ากลอนของใคร อีกอย่างหนึ่ง พระมหามนตรีก็เป็นกวีที่มีชื่อเสียงอยู่ในเวลานั้น (ท่านยังมีชื่อเสียงจากบทละครล้อเลียนเรื่อง ระเด่นลันได ด้วย) จึงโจษจันกันว่าผู้แต่งคือพระมหามนตรีนั่นเอง ทว่ามิได้มีการแจ้งความฟ้องร้องแต่อย่างใด
บัตรสนเท่ห์ฉบับนี้ แต่งแล้วได้นำไปปิดไว้ที่ระเบียงโรงตำรวจในวัง อันเป็นที่ทำการของจมื่นราชามาตย์นั่นเอง จมื่นราชามาตย์ผู้นี้ มีตำแหน่งเป็นปลัดกรมพระตำรวจในซ้าย ถือศักดินา 800 ภายหลังได้เลื่อนยศเป็นพระยามหาเทพเสพกษัตริย์ ตำแหน่งเจ้ากรมพระตำรวจในซ้าย ถือศักดินา 2,000
สมเด็จฯ กรมพระยาดำรงราชานุภาพทรงเล่าไว้ว่า ในครั้งนั้น น่าจะมีคนชังพระยามหาเทพ (ทองปาน) ผู้นั้นอยู่มาก เมื่อได้อ่านเพลงยาวบัตรสนเท่ห์ฉบับนี้ก็มิได้ฟ้องร้องแต่อย่างใด

**เนื้อหาและคำประพันธ์**
คำประพันธ์ในเรื่องเป็นกลอนเพลงยาว หรือกลอนแปด ขึ้นต้นด้วยวรรครับ มีความยาวเพียง 54 คำกลอน (27 บทกลอน) มีการใช้ภาษาที่ไพเราะ และรัดกุม เจาะจงเล่าเหตุการณ์และความรู้สึกที่ผู้คนมีต่อจมื่นราชามาตย์ เสียดสีและเยาะเย้ย ความหยิ่งยโส อวดดี การวางอำนาจ และยังเอ่ยชื่อโดยตรงทั้ง "ราชามาตย์" และ "นายทองปาน" นอกจากนี้ยังเอ่ยถึงบริวารอีกสามคน คือ "ไชยภักดี", "ศรีสังหาร" และ "แสนใจรบ" เมื่อเอ่ยถึงอย่างชัดเจนเช่นนี้ ผู้คนย่อมจะนึกออกได้ทันที ว่าหมายถึงผู้ใด ขณะเดียวกัน ก็ได้พรรณนาพฤติกรรมต่างๆ อย่างชัดเจนเช่นกัน
พ
ฮาร์ป

ฮาร์ป (harp) หรือพิณฝรั่ง คือเครื่องดนตรีประเภทเครื่องสายของตะวันตกมีเสียงเกิดขึ้นจากการใช้นิ้วดีด สายเสียงของเครื่องดนตรีนี้ปกติแล้วมี 47 สาย และที่เหยียบเพดดัล 7 อัน เพดดัลแต่ละอันจะควบคุมสายเสียงแต่ละชุด เช่น เพดดัล อันหนื่งจะบังคับสายเสียง C ทั้งหมดและอีกอันหนื่งจะบังคับสายเสียง D ทั้งหมด ฮาร์ปเป็นเครื่องดนตรีเก่าแก่ชนิดหนึ่งที่มีการกล่าวถึงตั้งแต่ราว 3,000 ปีก่อนคริสตกาล ที่มาของเครื่องดนตรีชิ้นนี้น่าจะมาจากประเทศไอยคุปต์ (อียิปต์) เพราะตามภาพฝาผนังใต้สุสานของประเทศไอยคุปต์ที่เห็นจะมีรูปคนดีดพิณชนิดนี้อยู่เยอะมาก
ฮาร์ป คือเครื่องดนตรีประเภทเครื่องสายซึ่งแตกต่างจากเครื่องสายประเภทอื่นๆ คือ การขึงของสายจะไม่ผ่านกล่องเสียง (Sounding Board) เหมือนเครื่องดนตรีชนิดอื่นๆ เช่น กีตาร์, ไวโอลิน หรือเปียโน โครงสำหรับขึงสายมีลักษณะเป็นรูปสามเหลี่ยมโค้งงอเล็กน้อยเพื่อให้เกิดความสวยงาม ปกติจะเล่นด้วยการดีดที่สาย คุณภาพเสียงของฮาร์ปมีความแจ่มใสกว่าเสียงของเปียโน ใช้แสดงความสดชื่นแจ่มใส

**ลักษณะ**
โครงสำหรับขึงสายมีลักษณะเป็นรูปสามเหลี่ยม โค้งงอเล็กน้อย มี 47 สาย และ เสียงของฮาร์ปสามารถใช้เพื่อแสดงการไหลของสายน้ำ แสดงความสดชื่นแจ่มใส มีวิวัฒนาการมาจากไลร์ ฮาร์ แบ่งออกเป็น 2 ประเภท คือ
# ฮาร์ปขนาดใหญ่ที่มีคันเหยียบ (pedal harp) มี 47 สาย เรียกกันง่ายๆ ว่า แกรนด์คอนเสิร์ตฮาร์ป (Grand Concert Harp) มีขนาดลดหลั่นกันไป เช่น Semi grand และ salon วงดุริยางค์ซิมโพนีที่มีมาตรฐานจะใช้ฮาร์ปขนาด Grand Concert 47 สาย เท่านั้น
# ลีเวอร์ฮาร์ป (Lever Harp) ฮาร์ปที่ใช้ไกเปลี่ยนเสียงจะมีขนาดต่างๆ กันเช่นเดียวกัน มี 36 สาย ซึ่งบางรุ่นอาจใช้บรรเลงเทียบเท่าฮาร์ปชนิดคันเหยียบ

**คันเหยียบฮาร์ป**
คันเหยียบฮาร์ป (pedal harp) จะมีอยู่ 7 คันเหยียบ แตกต่างจะเปียโนที่มีแค่ 3 คันเหยียบ โดยคันเหยียบฮาร์ปแต่ละคันเหยียบจะมีถึง 3 ขั้นด้วยกัน เพื่อควบคุมสาย ปรับเปลี่ยนสายให้เป็นเสียงแฟลต (Flat) เนเชอรัล (Natural) และชาร์ป (Sharp) โดยฝั่งซ้ายจะมี 3 คันเหยียบ ฝั่งขวาจะมีอยู่ 4 คันเหยียบ
โดยจะเริ่มตั้งแต่เท้าซ้ายสุด ควบคุมสาย เร(D) โด(C) ที(B) และเท้าขวา มี(E) ฟา(F) ซอล(G) ลา(A) ดังรูปภาพดัวกล่าว
หมวดหมู่:เครื่องสาย
หมวดหมู่:เครื่องดนตรีออร์เคสตรา
สกุล

สกุล อาจหมายถึง- นามสกุล หรือ ชื่อสกุล เป็นชื่อของครอบครัวแต่ละครอบครัว- ราชสกุล - สกุล (genus, พหูพจน์: genera) ชื่อการแบ่งกลุ่มของสิ่งมีชีวิตในระบบชีววิทยา
มหาวิทยาลัยคริสเตียน

มหาวิทยาลัยคริสเตียน (Christian University of Thailand) เป็นมหาวิทยาลัยเอกชน ก่อตั้งเมื่อ 7 กันยายน พ.ศ. 2526 ตั้งอยู่ที่จังหวัดนครปฐม

**ประวัติ**
มูลนิธิแห่งสภาคริสตจักรในประเทศไทย  เป็นองค์กรการกุศลจัดการศึกษาให้กับเยาวชนในระดับประถมศึกษา จนถึงระดับอุดมศึกษา อาทิ โรงเรียนกรุงเทพคริสเตียนวิทยาลัย โรงเรียนวัฒนาวิทยาลัย โรงเรียนปรินส์รอยแยลส์วิทยาลัย โรงเรียนดาราวิทยาลัย โรงเรียนเชียงรายวิทยาคม โรงเรียนนานาชาติเชียงใหม่ และ มหาวิทยาลัยพายัพ โดยมหาวิทยาลัยคริสเตียน เป็นสถาบันอุดมศึกษาแห่งที่สอง ในสังกัดมูลนิธิแห่งสภาคริสตจักรในประเทศไทย ได้รับใบอนุญาต และได้รับการรับรองวิทยฐานะจากทบวงมหาวิทยาลัย ให้เปิดดำเนินการสอนในวันที่ 7 กันยายน พ.ศ. 2526 เป็นต้นมา
มหาวิทยาลัยคริสเตียน ตั้งอยู่ ณ เลขที่ 144 หมู่ 7 ตำบลดอนยายหอม  อำเภอเมืองนครปฐม จังหวัดนครปฐม บนเนื้อที่ 180 ไร่ เพื่อขยายโอกาสทางการศึกษาในระดับอุดมศึกษาภาคเอกชน ไปยังพื้นที่ในเขตภาคกลาง ภาคตะวันตก และภาคใต้ของประเทศ

**หลักสูตรการศึกษา**

**International Programs (หลักสูตรนานาชาติ)**
Bachelor’s Degree-  Bachelor of  Nursing Science Program 
(คณะพยาบาลศาสตร์)

**ระดับปริญญาตรี**
 หลักสูตรพยาบาลศาสตรบัณฑิต  (ภาคภาษาไทย และ ภาคภาษาอังกฤษ )- หลักสูตรประกาศนียบัตรผู้ช่วยพยาบาล- หลักสูตรวิทยาศาสตรบัณฑิต
** สาขาวิชากายภาพบำบัด
** สาขาวิชาโภชนาการและนวัตกรรมอาหาร
** สาขาวิชาวิทยาศาสตร์การกีฬาและการออกกำลังกาย- หลักสูตรวิศวกรรมศาสตรบัณฑิต
** สาขาวิชาวิศวกรรมชีวการแพทย์- หลักสูตรศิลปศาสตรบัณฑิต
**  การจัดการท่องเที่ยวและบริการ (โครงการภาษาไทย)
**  Bachelor of Arts Program in Tourism and Hospitality Management (English Program)- หลักสูตรบริหารธุรกิจบัณฑิต
** สาขาวิชาการจัดการบริการสุขภาพ
** สาขาออกแบบกราฟิกและมัลติมีเดีย
** สาขาการจัดการนวัตกรรมการค้า- หลักสูตรศิลปศาสตรบัณฑิต
** สาขาวิชาคริสตศาสนศาสตร์

**ระดับปริญญาโท**
 หลักสูตรพยาบาลศาสตรมหาบัณฑิต
** สาขาวิชาการพยาบาลผู้ใหญ่และผู้สูงอายุ
** สาขาวิชาการบริหารทางการพยาบาล- หลักสูตรศึกษาศาสตรมหาบัณฑิต
** สาขาวิชาการบริหารการศึกษา- หลักสูตรการจัดการมหาบัณฑิต
** สาขาวิชาการจัดการภาครัฐและเอกชน

**ระดับปริญญาเอก**
 หลักสูตรปรัชญาดุษฎีบัณฑิต
** สาขาวิชาการบริหารการพยาบาล
** สาขาวิชาการจัดการภาครัฐและเอกชน

**ศูนย์พัฒนาธุรกิจและพัฒนาสมรรถนะด้านวิชาชีพ**
 หลักสูตรประกาศนียบัตรผู้ช่วยงานกายภาพบำบัด- หลักสูตรประกาศนียบัตรผู้ดูแลผู้ใหญ่และผู้สูงอายุ- หลักสูตรประกาศนียบัตรพนักงานให้การดูแล (Nurses’ aides; NA 6 เดือน)

**อ้างอิง**

**แหล่งข้อมูลอื่น**
  เว็บไซต์ของมหาวิทยาลัยคริสเตียน
ค
คริสเตียน
คริสเตียน
หมวดหมู่:สถานศึกษาในอำเภอเมืองนครปฐม
วิกิตำรา

วิกิตำรา (Wikibooks วิกิบุ๊กส์) เป็นโครงการหนึ่งในโครงการของมูลนิธิวิกิมีเดีย โดยมีเป้าหมายรวบรวมคู่มือ หนังสือตำรา คู่มือ วิธีทำ และตำราอาหารจากทั่วมุมโลก โดยภาษาในวิกิตำราไทยทั้งหมดจะเป็นภาษาไทย ซึ่งข้อความบางส่วนดัดแปลง หรือแปลความมาจากวิกิตำราในภาษาอื่น วิกิตำราใช้ซอฟต์แวร์ มีเดียวิกิซึ่งเป็นซอฟต์แวร์เดียวกันกับวิกิพีเดีย

**อ้างอิง**

**หนังสืออ่านเพิ่มเติม**
 accessdate=June 18, 2006- url-status=dead 

**แหล่งข้อมูลอื่น**
  วิกิตำราภาษาไทย
ตำรา, วิกิ
วิกิพจนานุกรม

วิกิพจนานุกรม (Wiktionary, วิกชันนารี)  เป็นโครงการหนึ่งของมูลนิธิวิกิมีเดียที่มีเป้าหมายรวบรวมคำศัพท์ วลี หรือประโยค พร้อมคำอ่าน ความหมาย คำที่เกี่ยวข้อง และคำแปลในภาษาอื่น เปรียบเสมือนพจนานุกรมทุกภาษาในที่เดียวกัน โดยมีให้ใช้งานถึง 182 ภาษา การทำงานของเว็บไซต์คล้ายกับวิกิพีเดียที่เปิดให้ใครก็ได้สามารถเพิ่มและแก้ไขเนื้อหา โดยรับรองตัวอักษรของทุกภาษาที่รหัสยูนิโคดรองรับ วิกิพจนานุกรมใช้ซอฟต์แวร์มีเดียวิกิเช่นเดียวกับวิกิพีเดีย 
เนื่องจากวิกิพจนานุกรมไม่มีข้อจำกัดในการพิจารณาพื้นที่พิมพ์ ทำให้วิกิพจนานุกรมส่วนใหญ่มีคำอธิบายและคำแปลของศัพท์จากหลายภาษา และบางรุ่นยังมีข้อมูลเพิ่มเติมที่มักพบในอรรถาภิธานด้วย

**อ้างอิง**

**ข้อมูล**
 url-status=dead - book-title=Proc. Joint Int. Semantic Technology Conference (JIST) - Cite book |last1=Hellmann |first1=S. |title=The People's Web Meets NLP |last2=Auer |first2=S. |publisher=Springer-Verlag |year=2013 |isbn=978-3-642-35084-9 |editor-last=Gurevych |editor-first=Iryna |series=Theory and Applications of Natural Language Processing |pages=287–313 |chapter=Towards Web-Scale Collaborative Knowledge Extraction |editor-last2=Kim |editor-first2=Jungi |chapter-url=http://svn.aksw.org/papers/2012/PeoplesWeb/public_preprint.pdf |access-date=2022-02-03 |archive-date=2014-10-27 |archive-url=https://web.archive.org/web/20141027012413/http://svn.aksw.org/papers/2012/PeoplesWeb/public_preprint.pdf |url-status=dead - access-date=July 29, 2011 - url-status=dead 
*access-date=April 21, 2007 - book-title=Proc. of the 13th Russian Conference on Digital Libraries RCDL'2011- book-title=The 49th Annual Meeting of the Association for Computational Linguistics: Human Language Technologies, Proceedings of the Conference - url-status=dead - url-status=dead - archive-date=October 9, 2013 - url-status=dead - via=ProQuest - url-status=dead - book-title=Proceedings of the Conference on Language Resources and Evaluation (LREC) 

**แหล่งข้อมูลอื่น**
รายชื่อวิกิพจนานุกรมทั้งหมด- หน้าหลักของวิกิพจนานุกรม
** วิกิพจนานุกรมภาษาไทย
*org.wiktionary
*org.wiktionary
*//en.wiktionary.org/wiki/Wiktionary:Multilingual_statistics Wiktionary's multilingual statistics
*หน้าวิกิพจนานุกรมในวิกิมีเดีย (รวมรายชื่อวิกิพจนานุกรมที่มีอยู่ทั้งหมด)
*หน้าเกี่ยวกับวิกิพจนานุกรมในเมตา
พจนานุกรม
หมวดหมู่:เว็บไซต์พจนานุกรม
เวิลด์ไวด์เว็บ

ภาพแสดงตัวอย่างของเวิลด์ไวด์เว็บ ที่เชื่อมโยงกับวิกิพีเดีย
เวิลด์ไวด์เว็บ (World Wide Web, WWW, W3; หรือที่เรียกกันสั้น ๆ ว่า เว็บ) คือพื้นที่ที่เก็บข้อมูลข่าวสารที่เชื่อมต่อกันทางอินเทอร์เน็ต โดยการกำหนดยูอาร์แอล คำว่าเวิลด์ไวด์เว็บมักจะใช้สับสนกับคำว่า อินเทอร์เน็ต จริง ๆ แล้วเวิลด์ไวด์เว็บเป็นเพียงแค่บริการหนึ่งบนอินเทอร์เน็ต

**คำจำกัดความ**
ไฮเปอร์เท็กซ์ (Hypertext) หรือข้อมูลที่มีการจัดรูปแบบบนเว็บ สามารถเรียกดูด้วยโปรแกรมที่เรียกว่า เว็บเบราว์เซอร์ ซึ่งอ่านข้อมูลที่เรียกว่าเว็บเพจมาจากเว็บเซิร์ฟเวอร์ ข้อมูลที่เรียกอ่านจะมาแสดงผลบนจอคอมพิวเตอร์ เพื่อให้ผู้ใช้สามารถอ่านและดูเว็บได้ เมื่อผู้ใช้ต้องการดูหน้าอื่น สามารถเลือกไฮเปอร์ลิงก์เพื่อเชื่อมโยงไปยังเว็บหน้าอื่น ๆ หรือทั้งยังส่งข้อมูลกลับไปที่เว็บเซิร์ฟเวอร์เพื่อประมวลผล เว็บเพจหลาย ๆ หน้าที่จัดการเก็บข้อมูลที่ใกล้เคียงกันเรียกว่าเว็บไซต์ การอ่านเว็บจากหน้าหนึ่งไปยังอีกหน้าหนึ่ง นิยมเรียกกันว่า "เซิร์ฟฟิงเว็บ" หรือ "บราว์ซิงเว็บ"

**มาตรฐานที่ใช้ในเว็บ**
มาตรฐานหลักที่ใช้ในเว็บประกอบด้วย 3 มาตรฐานหลักดังต่อไปนี้ :- Uniform Resource Locator (URL) เป็นระบบมาตรฐานที่ใช้กำหนดตำแหน่งที่อยู่ของเว็บเพจแต่ละหน้า- HyperText Transfer Protocol (HTTP) เป็นตัวกำหนดลักษณะการสื่อสารระหว่างเว็บเบราว์เซอร์ และเซิร์ฟเวอร์- HyperText Markup Language (HTML) เป็นตัวกำหนดลักษณะการแสดงผลของข้อมูลในเว็บเพจ
องค์กรเวิลด์ไวด์เว็บคอนซอร์เทียมเป็นผู้พัฒนาและดูแลระบบมาตรฐานหลักและมาตรฐานอื่น ๆ ที่ใช้กันในเวิลด์ไวด์เว็บ

**ดูเพิ่ม**
 เว็บ 2.0

หมวดหมู่:ประวัติอินเทอร์เน็ต
หมวดหมู่:ข้อความหลายมิติ
หมวดหมู่:ปฏิสัมพันธ์ระหว่างมนุษย์และคอมพิวเตอร์
หมวดหมู่:โรงเรียน

หมวดหมู่:สถานที่
หมวดหมู่:สิ่งก่อสร้างแบ่งตามประเภท
หมวดหมู่:องค์การการศึกษา
หมวดหมู่:สถาบันการศึกษา
หมวดหมู่:การศึกษา
บึงสีไฟ

บึงสีไฟ เป็นแหล่งน้ำจืดขนาดใหญ่ของประเทศไทย ตั้งอยู่ในจังหวัดพิจิตร โดยเป็นแหล่งน้ำขนาดใหญ่เป็น อันดับสามของประเทศ รองจาก บึงละหานและ กว๊านพะเยา ตามลำดับ โดยบึงสีไฟมีเนื้อที่ 5,390 ไร่ ซึ่งลดลงมาภายหลังจากการสร้างเขื่อนสิริกิติ์ ที่เดิมบึงสีไฟมีเนื้อที่มากกว่า 10,000 ไร่ บึงสีไฟเป็นแหล่งเพาะพันธุ์สัตว์น้ำจืด แหล่งอาศัยของนกหลายชนิด และยังเป็นสถานที่พักผ่อนหย่อนใจที่สำคัญของจังหวัดพิจิตรด้วย บึงสีไฟเป็นทะเลสาบรูปแอก ซึ่งเกิดจากแม่น้ำน่าน 
บึงสีไฟถือได้ว่าเป็นสัญลักษณ์แห่งแรกของจังหวัดพิจิตร ซึ่งตั้งอยู่ในตำบลในเมือง อำเภอเมือง อยู่ห่างจากศาลากลางจังหวัดพิจิตรไปทางทิศตะวันตกเพียง 1 กิโลเมตร บึงแห่งนี้มีอาณาเขตติดต่อกับ 4 ตำบลในอำเภอเมืองพิจิตร ได้แก่ ตำบลท่าหลวง ตำบลโรงช้าง ตำบลคลองคะเชนทร์ และตำบลเมืองเก่า บึงมีความลึกเฉลี่ยประมาณ 1.5–2 เมตร ซึ่งถือว่าไม่ลึกมากนัก

**ภายในบริเวณบึงสีไฟ**
มีจุดที่น่าสนใจหลายแห่ง ดังนี้- สวนสมเด็จพระศรีนครินทร์ พิจิตร สร้างขึ้นเพื่อเฉลิมพระเกียรติสมเด็จพระศรีนครินทราบรมราชชนนี เนื่องในวโรกาสพระชนมายุครบ 80 พรรษา เมื่อ พ.ศ. 2527 มีเนื้อที่ 170 ไร่ เป็นสวนพักผ่อนริมบึงสีไฟ มีสะพานทอดลงน้ำสู่ศาลาใหญ่ที่จัดไว้เป็นที่พักผ่อน นักท่องเที่ยวนิยมมาให้อาหารปลาและชมอาทิตย์อัสดง - รูปปั้นพญาชาลวัน ตามตำนานเรื่องไกรทอง ที่เล่าว่ามีจระเข้ใหญ่ชื่อพญาชาลวัน เคยอาละวาดกินผู้คน และในที่สุดถูกไกรทองปราบลง รูปปั้นดังกล่าวตั้งอยู่ที่ด้านหน้าของบึงสีไฟ จัดสร้างเป็นอาคารขนาดย่อม มีความยาวถึง 38 เมตร กว้าง 6 เมตร สูง 5 เมตร ภายในตัวจระเข้นี้ทำเป็นห้องประชุมขนาด 25-30 ที่นั่ง และยังเป็นรูปปั้นจระเข้ที่ใหญ่ที่สุดในโลกอีกด้วย- สถานแสดงพันธุ์ปลาเฉลิมพระเกียรติ หรือที่นิยมเรียกกันว่า ศาลาเก้าเหลี่ยม เป็นอาคารรูปดาวเก้าแฉก ยื่นลงไปในบึงสีไฟ ภายในประกอบด้วยตู้แสดงพันธุ์ปลามากกว่า 20 ชนิด และมีการสับเปลี่ยนชนิดของปลาเป็นประจำ นอกจากนั้นตรงส่วนกลางของอาคารยังทำเป็นช่องเปิด สำหรับชมปลาในบึงสีไฟ ซึ่งมีพันธุ์ปลาชนิดต่าง ๆ เป็นจำนวนมาก  สถานแสดงพันธุ์ปลาเฉลิมพระเกียรติ อยู่ในความดูแลของ ศูนย์วิจัยและพัฒนาประมงน้ำจืดพิจิตร - ศาลากลางน้ำ คือศาลาที่ตั้งอยู่บนบึงสีไฟ มีทั้งหมด 4 ศาลา นักท่องเที่ยวนิยมมาให้อาหารสัตว์น้ำบนศาลาแห่งนี้ โดยเฉพาะศาลาใหญ่ และยังใช้เป็นคูหาเลือกตั้งของจังหวัดพิจิตรอีกด้วย- บ่อจระเข้ ในบริเวณเขตบึงสีไฟยังมีบ่อจระเข้ตั้งอยู่ด้วย โดยมีบ่อจระเข้ถึง 2 บ่อ คือ บ่อเก่า และบ่อใหม่ ซึ่งปัจจุบันบ่อจระเข้เก่าซึ่งมีขนาดเล็กได้ถูกยกเลิกการใช้งานไปแล้ว เพราะมีการสร้างบ่อจระเข้ใหม่ขึ้นมาแทนที่มีขนาดใหญ่มากขึ้นในบริเวณเขตบึงสีไฟเช่นเดียวกัน- ภาพวาดพญาชาละวัน และภาพวาดน้ำตก เป็นงานศิลปะบนพื้นดิน เพื่อให้ถ่ายภาพให้เหมือนภาพสถานที่จริงแบบสามมิติ- สนามจักรยานสราญจิตมงคลสุข รอบบึงสีไฟ มีความยาวทั้งสิ้น 10.28 กิโลเมตร

**อ้างอิง**

**แหล่งข้อมูลอื่น**
  บึงสีไฟ date=2010-10-24  เว็บไซต์จังหวัดพิจิตร-  บึงสีไฟจากเว็บกาญจนาภิเษก date=2009-09-09 
หมวดหมู่:แหล่งน้ำในจังหวัดพิจิตร
สีไฟ
หมวดหมู่:อำเภอเมืองพิจิตร
ไร่องุ่นดงเจริญ

ไร่องุ่นดงเจริญ (ชื่อเดิม ไร่องุ่นขจรฟาร์ม) สถานที่ท่องเที่ยวแห่งหนึ่งในอำเภอดงเจริญ จังหวัดพิจิตร เปิดให้นักท่องเที่ยวเข้าชม และได้เรียนรู้เกี่ยวกับการปลูกองุ่น ทั้งสำหรับทำไวน์ รวมถึงผลองุ่นสด โดยมีพันธุ์องุ่นแบล็คควีน พันธุ์องุ่นที่มีชื่อเสียงพันธุ์หนึ่ง องุ่นจากไร่ใช้ผลิตไวน์ยี่ห้อ "ชาโต เดอ ชาละวัน"
ไร่องุ่นดงเจริญมี พล.ต.สนั่น ขจรประศาสน์ เป็นเจ้าของ มีเนื้อที่ประมาณ 200 ไร่  ตั้งอยู่ที่ถนนตลิ่งชัน-บึงสามพัน อยู่ห่างจากขจรฟาร์ม (ฟาร์มนกกระจอกเทศ) ประมาณ 2 กิโลเมตร
ร่ไองุ่นดงเจริญ
ดงเจริญ
ร่ไองุ่นดงเจริญ
เทือกเขาร็อกกี

เทือกเขาร็อกกี
เทือกเขาร็อกกี (Rocky Mountains หรือ Rockies) เป็นเทือกเขาในอเมริกาเหนือ พาดผ่านตั้งแต่บริติชโคลัมเบียในแคนาดา ไปจนถึงรัฐนิวเม็กซิโกในสหรัฐอเมริกา รวมความยาวประมาณ 4,800 กิโลเมตร โดยมียอดเขาที่สูงที่สุดคือ เมาท์เอลเบิร์ต ในรัฐโคโลราโด ซึ่งมีความสูงประมาณ 4,401 เมตรเหนือระดับน้ำทะเล 
เป็นเทือกเขาใหญ่ ตั้งอยู่ทางทิศตะวันตกของทวีปอเมริกาเหนือ เทือกเขาร็อกกีทอดยาวเป็นเส้นตรงกว่า 3,000 กิโลเมตร (1,900 ไมล์) จากส่วนเหนือสุดของบริติชโคลัมเบียในแคนาดา ไปจนถึงนิวเม็กซิโกในสหรัฐอเมริกา ทางด้านเหนือติดกับแม่น้ำลียาร์ดในขณะที่จุดใต้สุดติดกับเมืองแอลบูเคอร์คีใกล้กับภูเขาซานเดีย-มันซาโน เทือกเขาร็อกกีเป็นส่วนหนึ่งของเทือกเขาในทวีปอเมริกาเหนือ เทือกเขาร็อกกีไม่ได้เป็นส่วนหนึ่งของเทือกเขาชายฝั่งแปซิฟิก, เทือกเขาคาสเคดและเทือกเขาเซียร่าเนวาดาซึ่งอยู่ห่างออกไปทางทิศตะวันตก
เทือกเขาร็อคกี้ก่อตัวเมื่อ 80 ล้านถึง 55 ล้านปีก่อน อยู่ในช่วงสมัยลาราไมต์ ซึ่งมีแผ่นเปลือกโลกจำนวนหนึ่งเริ่มเลื่อนตัวอยู่ใต้แผ่นอเมริกาเหนือ ผลของการมุดตัวคือทำให้เกิดภูเขาที่ในบริเวณทางทิศตะวันตกบนทวีปอเมริกาเหนือ ตั้งแต่นั้นมาการแปรสัณฐานและการกัดเซาะของธารน้ำแข็ง ได้ทำให้เทือกเขาร็อกกีกลายเป็นยอดเขาและหุบเขาอันน่ามหัศจรรย์ ในช่วงท้ายของยุคน้ำแข็งยุคสุดท้าย มนุษย์เริ่มอาศัยอยู่ในเทือกเขา หลังจากนั้นชาวยุโรปเช่น เซอร์อเล็กซานเดอร์ แม็คเคนซี่และชาวอเมริกันเช่น การเดินทางของลูอิสและคลาร์ก เริ่มสำรวจจำพวกแร่ธาตุ เป็นการเริ่มต้นการแสวงหาผลประโยชน์ทางเศรษฐกิจจากภูเขาแม้ว่าจะมีประชากรไม่มากก็ตาม
จากยอดเขาสูงสุด 100 แห่งในบรรดายอดเขาสูงสุดของเทือกเขาร็อคกี้ 78 แห่ง (รวมจุดสูงสุด 30 แห่ง) ตั้งอยู่ในรัฐโคโลราโด  ในรัฐไวโอมิงสิบแห่ง ในนิวเม็กซิโกหกแห่งและสามแห่งในรัฐมอนทานา สวนสาธารณะและเขตพื้นที่ป่าสงวนบนเทือกเขากลายเป็นแหล่งท่องเที่ยวยอดนิยมโดยเฉพาะอย่างยิ่งสำหรับนักปีนเขา ตั้งแคมป์ ตกปลา ล่าสัตว์ ปั่นจักรยานเสือภูเขา เล่นสกีและสโนว์บอร์ด

**อ้างอิง**

ร็อกกี
ร็อกกี
หมวดหมู่:ธรณีสัณฐานในรัฐบริติชโคลัมเบีย
หมวดหมู่:ธรณีสัณฐานในรัฐแอลเบอร์ตา
หมวดหมู่:รัฐไอดาโฮ
หมวดหมู่:ธรณีสัณฐานในรัฐมอนแทนา
หมวดหมู่:ธรณีสัณฐานในรัฐไวโอมิง
หมวดหมู่:ธรณีสัณฐานในรัฐยูทาห์
หมวดหมู่:ธรณีสัณฐานในรัฐโคโลราโด
หมวดหมู่:ธรณีสัณฐานในรัฐนิวเม็กซิโก
มหาวิทยาลัยราชภัฏหมู่บ้านจอมบึง

มหาวิทยาลัยราชภัฏหมู่บ้านจอมบึง (Muban Chombueng Rajabhat University) เป็นมหาวิทยาลัยราชภัฏในอำเภอจอมบึง จังหวัดราชบุรี

**ประวัติ**
มหาวิทยาลัยราชภัฏหมู่บ้านจอมบึง ก่อตั้งขึ้นเมื่อปี พ.ศ. 2497 ในชื่อว่า "วิทยาลัยหมู่บ้านจอมบึง" ซึ่งได้ต้นแบบมาจาก Village Institute ของประเทศตุรกี  โดย พลเอกมังกร พรหมโยธี  รัฐมนตรีว่าการกระทรวงศึกษาธิการในขณะนั้น  เพื่อรับนักเรียนที่จบชั้นประถมศึกษาตอนปลายที่เรียนดีจากชนบททั่วประเทศ  มาเป็นนักเรียนทุนเรียน 5 ปี จบประกาศนียบัตรวิชาชีพครู ไปสอนในท้องถิ่นของตน  ต่อมาได้รับการยกฐานะเป็นวิทยาลัยครู  สถาบันราชภัฏ  และมหาวิทยาลัยราชภัฏ ตามลำดับ
ในปีการศึกษา 2547 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯทรงลงพระปรมาภิไธยในพระราชบัญญัติมหาวิทยาลัยราชภัฏ พ.ศ. 2547 เมื่อวันที่ 9 มิถุนายน พ.ศ. 2547 ซึ่งได้ลงประกาศในราชกิจจานุเบกษาเล่ม 1 ตอนที่พิเศษ 23 ก เมื่อวันที่ 14 มิถุนายน 2547 มีผลให้สถาบันราชภัฏทุกแห่งเปลี่ยนสถานภาพเป็นมหาวิทยาลัยราชภัฏ ตั้งแต่วันที่ 15 มิถุนายน พ.ศ. 2547 เป็นต้นไป สถาบันราชภัฏหมู่บ้านจอมบึงจึงมีชื่อใหม่เป็น มหาวิทยาลัยราชภัฏหมู่บ้านจอมบึง ตามพระราชบัญญัตินั้นเป็นต้นมา

**สัญลักษณ์ประจำมหาวิทยาลัย**
 สีน้ำเงิน แทนค่า สถาบันพระมหากษัตริย์ผู้ให้กำเนิด และพระราชทาน "สถาบันราชภัฏ"- สีเขียว แทนค่า แหล่งที่ตั้งของสถาบันฯ 36 แห่งในแหล่งธรรมชาติและสิ่งแวดล้อมที่สวยงาม- สีทอง แทนค่า ความเจริญรุ่งเรืองทางภูมิปัญญา- สีส้ม แทนค่า ความรุ่งเรืองทางศิลปวัฒนธรรมท้องถิ่น ที่ก้าวไกลใน 36 สถาบัน- สีขาว แทนค่า ความคิดอันบริสุทธิ์ของนักปราชญ์แห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร- ดอกไม้ประจำสถาบัน ดอกราชพฤกษ์

**สีประจำมหาวิทยาลัย**
สีประจำสถาบัน สีน้ำเงิน–สีเขียว–สีเหลือง

**คณะ**
  คณะครุศาสตร์ -  คณะวิทยาศาสตร์และเทคโนโลยี -  คณะวิทยาการการจัดการ -  คณะมนุษยศาสตร์และสังคมศาสตร์ -  วิทยาลัยมวยไทยศึกษาและการแพทย์แผนไทย-  คณะเทคโนโลยีอุตสาหกรรม- คณะพยาบาลศาสตร์(โครงการจัดตั้ง)

**สถาบัน/ศูนย์และหน่วยงานในมหาวิทยาลัย**
  สำนักศิลปะและวัฒนธรรม-  สำนักวิทยบริการและเทคโนโลยีสารสนเทศ- สถาบันวิจัยและพัฒนา date=2020-12-02 - ศูนย์ภาษาและความสัมพันธ์ระหว่างประเทศ

**ศูนย์ให้การศึกษา**
 ศูนย์ให้การเรียนรู้ในเมือง ถนนเลี่ยงเมืองราชบุรี ตำบลดอนตะโก อำเภอเมืองราชบุรี จังหวัดราชบุรี- วิทยาลัยเทคนิคสมุทรสงคราม- โรงเรียนรัตนราษฎร์บำรุง อำเภอบ้านโป่ง จังหวัดราชบุรี- โรงเรียนราชโบริกานุเคราะห์ อำเภอเมืองราชบุรี จังหวัดราชบุรี- วิทยาลัยพยาบาลบรมราชชนนี จังหวัดราชบุรี- บ้านแม่ต้าน

**อ้างอิง**
 http://www.mcru.ac.th/m_about_new.php?action=history date=2018-11-16 

**แหล่งข้อมูลอื่น**
  มหาวิทยาลัยราชภัฏหมู่บ้านจอมบึง
ราชภัฎหมู่บ้านจอมบึง
หมู่บ้านจอมบึง
หมวดหมู่:สถานศึกษาในอำเภอจอมบึง
ปราสาทเวทมนตร์ของฮาวล์ (นวนิยาย)

ฮาวล์สมูฟวิงแคสเติล (Howl's Moving Castle) เป็นนิยายสำหรับเด็กแนวแฟนตาซี เขียนโดยนักเขียนชาวอังกฤษ ไดแอนา ไวนน์ โจนส์ (Diana Wynne Jones) ตีพิมพ์ครั้งแรกเมื่อปี ค.ศ. 1986 และมีการดัดแปลงทำเป็นภาพยนตร์แอนิเมชันในปี ค.ศ. 2004 โดยผู้กำกับชาวญี่ปุ่น ฮายาโอะ มิยาซากิในสตูดิโอจิบลิ
ได้รับการตีพิมพ์เป็นภาษาไทยครั้งแรกในเดือนมีนาคม พ.ศ. 2550 โดยสำนักพิมพ์มติชน แปลโดยเศรษฐศิริ วงศ์ศรานนท์ และใช้ชื่อภาษาไทยว่า ปราสาทเวทมนตร์ของฮาวล์

**โครงเรื่อง**
นิยายเรื่องนี้เป็นเรื่องเกี่ยวกับเด็กผู้หญิง ชื่อ โซฟี แฮตเตอร์ (Sophie Hatter) ซึ่งเป็นพี่คนโตของน้องสาวอีกสองคน อาศัยอยู่ในอาณาจักรที่เต็มไปด้วยเวทมนตร์และเรื่องราวของเทพนิยายแห่งอินการี (Ingary) น้องสาวคนรองของโซฟีชื่อ เล็ตตี้ เป็นคนที่สวย ในขณะที่น้องคนเล็กชื่อ มาร์ทา เป็นคนที่ฉลาด โซฟีจึงมักจะคิดว่าตัวเองเป็นคนไม่น่าสนใจและไม่ฉลาด โซฟีได้สืบทอดกิจการร้านขายหมวกของครอบครัว จนกระทั่งวันหนึ่ง เมื่อแม่มดแห่งทุ่งร้าง ได้สาปให้โซฟีกลายเป็นหญิงชราอายุ 90 ปี เพราะไปทำให้แม่มดโกรธ โซฟีเลยต้องออกจากบ้าน และได้ไปพบกับปราสาทเคลื่อนที่ของพ่อมดฮาวล์ ผู้ซึ่งถูกร่ำลือว่าชอบสะสมหัวใจของเด็กผู้หญิง แต่โซฟีในสภาพหญิงชราก็ได้เป็นแม่บ้านในปราสาทแห่งนี้ และได้เรียนรู้ว่าจริงๆ แล้วพ่อมดฮาวล์เป็นคนดีชอบช่วยเหลือผู้อื่น แต่ก็เป็นคนเจ้าชู้ และชอบปล่อยข่าวลือเกี่ยวกับตัวเองในแง่ลบ เพื่อความเป็นส่วนตัวของตัวเองโดยป้องกันไม่ให้ผู้คนมาให้ความสนใจมากนัก ปราสาทของฮาวล์ประกอบด้วยประตูสี่ด้าน ซึ่งแต่ละประตูเปิดออกสู่สถานที่ต่างกันถึงสี่แห่ง คือ ส่วนที่โซฟีเข้ามา บ้านเกิดของฮาวล์ในเวลส์ (ชื่อจริงของฮาวล์คือ โฮเวลล์ เจนกินส์) เมืองชายทะเลซึ่งฮาวล์ได้ค่าจ้างจากการทำมนตร์วิเศษต่างๆ และด้านที่เปิดออกสู่เมืองหลวงของอาณาจักร 
โซฟีได้ต่อรองกับปิศาจไฟ ชื่อ คาลซิเฟอร์ (Calcifer) ว่า ถ้าโซฟีสามารถทำลายสัญญาระหว่างคาลซิเฟอร์และฮาวล์ได้ คาลซิเฟอร์จะต้องทำให้โซฟีกลับไปเป็นเด็กดังเดิม แต่ในสัญญาระบุว่าทั้งฮาวล์และคาลซิเฟอร์ไม่สามารถเปิดเผยรายละเอียดในสัญญาให้บุคคลอื่นรับรู้ได้ โซฟีจึงต้องเดาเอาเองว่าสัญญานั้นเป็นอย่างไร
ไมเคิล (Michael) เด็กฝึกงานของฮาวล์ เป็นผู้ทำหน้าที่จัดการกิจการต่างๆ ของฮาวล์ ซึ่งได้มาหลงรักผู้หญิงคนเดียวกับฮาวล์ คือ เล็ตตี้ (Lettie) น้องสาวคนรองของโซฟี ซึ่งเล็ตตี้ของไมเคิลจริงๆ แล้วคือ มาร์ทา (Martha) น้องสาวคนเล็กของโซฟี ที่ได้ใช้เวทมนตร์ให้ตัวเองดูคล้ายเล็ตตี้
เมื่อเจ้าชายจัสติน (Prince Justin) ได้หายสาบสูญไปจากการตามหาตัวพ่อมดซูลิมาน (Wizard Suliman) พระราชาจึงแต่งตั้งให้ฮาวล์ไปตามหาตัวทั้งสองคน พร้อมกับกำจัดแม่มดแห่งทุ่งร้าง แต่ฮาวล์พยายามหลีกเลี่ยงภารกิจนี้ โดยการให้โซฟีแสร้งเป็นแม่ของฮาวล์และไปพูดกับพระราชาเพื่อเปลี่ยนแปลงการแต่งตั้งนี้ อย่างไรก็ตาม ฮาวล์มีเหตุผลที่จะตามหาบุคคลทั้งสามอยู่แล้ว เนื่องจากแม่มดแห่งการทำลายได้สาปฮาวล์ให้เป็นคนมากรักและฆ่าอาจารย์ของฮาวล์
ฮาวล์ได้สู้กับแม่มดแห่งการทำลาย และชนะในที่สุด โซฟีก็คืนร่างเป็นเด็กดังเดิมและแต่งงานกับฮาวล์ โซฟีก็ได้ช่วยให้คาลซิเฟอร์หลุดพ้นจากสัญญาได้ด้วย

**อ้างอิง**

**แหล่งข้อมูลอื่น**
  ปราสาทเวทมนตร์ของฮาวล์ ในไดแอนา ไวนน์ โจนส์วิกิ
หมวดหมู่:วรรณกรรมเยาวชน
หมวดหมู่:วรรณกรรมภาษาอังกฤษ
หมวดหมู่:นวนิยายแฟนตาซี
หมวดหมู่:วรรณกรรมในปี พ.ศ. 2529
โนว์ฮาว

โนว์ฮาว (Know-how แปลตามตัวอักษรได้ว่า "รู้-อย่างไร") หรือ ความรู้เชิงขั้นตอน (Procedural knowledge) คือความรู้เกี่ยวกับลำดับขั้นตอนในการทำงานของงานหนึ่งๆ โนว์ฮาวแตกต่างจากความรู้ทั่วไป ที่ความรู้ของโนว์ฮาวสามารถนำมาใช้ในการทำงานได้โดยตรง ลักษณะของความรู้ชนิดนี้จะใช้ในการแก้ปัญหาในการทำงานเป็นส่วนใหญ่ ในบางองค์กร โนว์ฮาวได้ถือว่าเป็นลิขสิทธิ์ของทางบริษัท ซึ่งสามารถเปลี่ยนมือได้ถ้ามีการซื้อขายบริษัท

**ดูเพิ่ม**
 การจัดการความรู้
หมวดหมู่:กฎหมายทรัพย์สินทางปัญญา
หมวดหมู่:Licensing
แม่แบบ:ดัชนีอักษร

ดัชนีอักษร
ก
ข
ฃ
ค
ฅ
ฆ
ง
จ
ฉ
ช
ซ
ฌ
ญ
ฎ
ฏ
ฐ
ฑ
ฒ
ณ
ด
ต
ถ
ท
ธ
น
บ
ป
ผ
ฝ
พ
ฟ
ภ
ม
ย
ร
ฤ
ล
ฦ
ว
ศ
ษ
ส
ห
ฬ
อ
ฮ
เ
แ
โ
ใ
ไ
A
B
C
D
E
F
G
H
I
J
K
L
M
N
O
P
Q
R
S
T
U
V
W
X
Y
Z
0
1
2
3
4
5
6
7
8
9
!
&
-
หมวดหมู่:มหาวิทยาลัยราชภัฏ

มหาวิทยาลัยราชภัฎ เป็นมหาวิทยาลัยที่เปลี่ยนชื่อมาจาก สถาบันราชภัฏ ซึ่งมีอยู่หลายแห่งในประเทศ
ราชภัฏ
หมวดหมู่:กลุ่มมหาวิทยาลัย
วิกิพีเดีย:วันนี้ในอดีต/25 สิงหาคม

25 สิงหาคม: วันประกาศเอกราชในอุรุกวัย- พ.ศ. 2152 (ค.ศ. 1609) – กาลิเลโอ กาลิเลอี นักดาราศาสตร์ชาวอิตาลี (ในภาพ) สาธิตกล้องโทรทรรศน์ตัวแรก อุปกรณ์ซึ่งต่อมาเรียก กล้องโทรทรรศน์หักเหแสง ให้กับผู้ออกกฎหมายชาวเวนิส- พ.ศ. 2378 (ค.ศ. 1835) – หนังสือพิมพ์ นิวยอร์กซัน รายงานข่าวหลอกลวงเรื่องดวงจันทร์ โดยตีพิมพ์บทความเกี่ยวกับการค้นพบสิ่งมีชีวิตบนดวงจันทร์ ซึ่งทึกทักว่าเป็นจริง- พ.ศ. 2455 (ค.ศ. 1912) – ซ่ง เจี้ยวเหรินและซุน ยัดเซ็นก่อตั้งพรรคก๊กมินตั๋งในมณฑลกวางตุ้ง ประเทศจีน- พ.ศ. 2475 (ค.ศ. 1932) – คณะราษฎรจดทะเบียนตั้งสมาคมคณะราษฎร ซึ่งอาจถือได้ว่าเป็นพรรคการเมืองพรรคแรกของประเทศไทย- พ.ศ. 2532 (ค.ศ. 1989) – วอยเอจเจอร์ 2 เข้าใกล้ดาวเนปจูนที่สุด และพบหลักฐานของวงแหวนของดาวเนปจูนอย่างชัดเจน
ดูเพิ่ม: 24 สิงหาคม – 25 สิงหาคม – 26 สิงหาคม
จดหมายเหตุ – รายชื่อบทความวันนี้ในอดีต
วัจนปฏิบัติศาสตร์

วัจนปฏิบัติศาสตร์ (Pragmatics, จากภาษากรีก Pragma แปลว่า "สิ่งของ" หรือ "การกระทำ") เป็นแขนงหนึ่งของสาขาภาษาศาสตร์ที่ว่าด้วยการใช้ภาษาของมนุษย์ที่เกิดขึ้นในจริง การศึกษาความหมายในบริบทที่ต่างกัน และการสื่อเจตนาของถ้อยคำ วัจนปฏิบัติศาสตร์จะศึกษาวิธีการใช้ภาษาของมนุษย์ในการสื่อสารจริงโดยไตร่ตรองทั้งบริบททางสังคมและความสัมพันธ์ระหว่างบุคคล
วัจนปฏิบัติศาสตร์เองเป็นแขนงวิชาภาษาศาสตร์ที่กว้าง โดยขอบเขตของการศึกษาวัจนปฏิบัติศาสตร์ เช่น  ความหมายบ่งชี้เป็นนัย (conversational implicature)  วัจนกรรม (speech act) หรือหลักความสุภาพ (politeness) ซึ่งมีนักวัจนปฏิบัติศาสตร์หลายคนศึกษา เช่น  คติความสุภาพ (politeness maxims) ของเจฟรี ลีช (Geoffrey Leech) ทฤษฎีความสัมพันธ์ (relational work) ของมีเรียม ลอเคอร์ (Miriam A. Locher) วัจนปฏิบัติศาสตร์เองมีความสัมพันธ์กับอรรถศาสตร์ในแง่ของความหมายประจำคำ วากยสัมพันธ์ในแง่ของโครงสร้างประโยคและอนุพากย์ หรือความสัมพันธ์ระหว่างหน่วยสร้าง ความสามารถในการเข้าใจการสื่อเจตนาของผู้อื่นคือความตระหนักรู้ทางวัจนปฏิบัติศาสตร์ หรืออาจจะเรียกว่าสามัตถิยะด้านวัจนปฏิบัติศาสตร์ (pragmatic competence)  
หมวดหมู่:ภาษาศาสตร์
หมวดหมู่:สัญศาสตร์
วิกิพีเดีย:วันนี้ในอดีต/26 สิงหาคม

26 สิงหาคม: - พ.ศ. 1889 (ค.ศ. 1346) – สงครามร้อยปี: กองทัพอังกฤษสถาปนาความเหนือกว่าทางทหารของธนูยาวอังกฤษเหนือกองทัพฝรั่งเศส อันประกอบด้วยพลหน้าไม้และอัศวินสวมเกราะในยุทธการที่เครซี- พ.ศ. 2311 (ค.ศ. 1768) – เรือหลวง เอนเดวอร์ ออกจากเมืองท่าพลีมัธ ประเทศอังกฤษ ในการเดินเรือครั้งแรกของนักสำรวจ เจมส์ คุก- พ.ศ. 2332 (ค.ศ. 1789) – การปฏิวัติฝรั่งเศส: สภาร่างรัฐธรรมนูญแห่งชาติ ณ พระราชวังแวร์ซาย อนุมัติคำประกาศว่าด้วยสิทธิมนุษยชนและสิทธิพลเมือง ซึ่งบัญญัติสิทธิปัจเจกบุคคลและกลุ่มบุคคล- พ.ศ. 2426 (ค.ศ. 1883) – ภูเขาไฟกรากะตัวในประเทศอินโดนีเซียปะทุอย่างรุนแรง (ในภาพ) ทำลายเกาะนั้น และปล่อยเถ้าธุลีขึ้นสู่บรรยากาศมากเสียจนอุณหภูมิเฉลี่ยทั่วโลกลดมากที่สุดถึง 1.2 องศาเซลเซียสในปีต่อมา- พ.ศ. 2521 (ค.ศ. 1978) – ซิกมุนด์ แยนโดยสารยานอวกาศโซยุซ 31 ของโซเวียต เป็นชาวเยอรมันคนแรกในอวกาศ
ดูเพิ่ม: 25 สิงหาคม – 26 สิงหาคม – 27 สิงหาคม
จดหมายเหตุ – รายชื่อบทความวันนี้ในอดีต
การเข้ารหัส

การเข้ารหัสลับ (encryption) เป็นการเปลี่ยนรูปแบบของระบบการอ่านที่เป็นภาษาอัตโนมัติให้เป็นภาษาเครื่องหรือสัญญาณอื่น โดยเกี่ยวข้องกับวิธีการทางคณิตศาสตร์

**จุดประสงค์**
# ข้อมูลการเข้ารหัสเป็นความลับ เพื่อให้ยากต่อการเข้าถึงข้อมูล
# มีความสมบูรณ์ในการเข้ารหัส เพื่อให้มีความครบถ้วนในการส่งให้ผู้รับ ได้รับข้อมูลที่ถูกต้องตามที่ผู้ส่งเข้ารหัสมา
# หากเกิดความเสียหายยังคงสามารถเข้ารหัสได้ เพื่อให้มีความทนทานและยากต่อการปลอมแปลง
# ป้องกันการปฏิเสธ เพื่อป้องกันการแอบอ้างและปลอมแปลง

**รูปแบบการเข้ารหัสลับ**
รูปแบบการเข้ารหัสลับมีการใช้มากมายหลายแบบแต่มีรูปแบบที่ต้องใช้เป็นการแปลงสภาพของรหัสที่ไม่สามารถใช้งานได้ให้กลับมาเป็นภาษาอัตโนมัติที่เป็นได้ทั้งตัวเลขและตัวอักษรตามสิ่งที่ได้ตั้งใว้

**การเข้ารหัสลับ**
การเข้ารหัสลับเป็นการนำ ภาษาอัตโนมัติที่เป็นทั้งตัวเลขและ ตัวอักษรให้กลับไปเป็นภาษาเครื่องหรือสัญลักษณอื่น เช่น แปลงตัวเลขเป็นรูปภาพ ตัวอักษร หรือลายเส้นบางประเภท เป็นการแปลงด้วยเครื่องมือบ้างประเภท หรือเทียบได้เป็น แม่กุญแจ

**การถอดรหัสลับ**
การถอดรหัสลับเป็นการนำข้อมูลที่ได้รับการเข้ารหัสลับ มาถอดด้วยโปรแกรมภาษาอัตโนมัติที่เป็นแบบเดียวกันหรือรูปแบบการคำนวณชนิดเดียวกันมาใช้ ถือได้ว่าเป็นแม่กุญแจต้องมีลูกกุญแจที่เป็นแบบเดียวกันเท่านั้นจึงจะสามารถ ถอดแม่กุญแจออกมาเป็นภาษาซีได้

**รุปแบบการเข้ารหัสลับแบบสัญญาณ**

**สัญลักษณะ**
 การแปลงแบบภาษาระดับเดียวกันตรงกันข้าม คือ การนำอักษรหรือตัวเลขมาสลับกันในการปรับข้อความ - การแปลงแบบขนาน เป็นการแปลงแบบระดับเดียวกัน เช่น
** การแปลง ภาษาอัตโนมัติเป็นคำสั่งซีพียู
** การแปลง ตัวอักษรในซีพียูเป็นถอดรหัสคอม

**สัญญาณค้นคว้า**
 การแปลงจากภาษาอัตโนมัติเป็นระบบสั่งการคอมพิชเชอร์คอมค้นคว้า- การแปลงสัญญานมีคุณเป็นส่วนรักษาบำรุงปลูกถ่ายขับซ่อมแซมเสริมให้มนุษย์

**รูปแบบ**

**แบบสมการ**
เป็นการเข้ารหัสลับ ข้อมูลด้วยกุญแจเดี่ยว ทั้งงผู้ส่งและผู้รับ โดยวิธีการจำเป็นต้องมีการใช้การเข้ารหัสและถอดรหัสแบบเดียวกันโดยมี คีย์ลับ เพื่อป้องกันการเข้ารหัสลับใหม่ระหว่างทาง

**แบบอสมการ**
พ.ศ. 2518 นายวิทฟิลด์ ดิฟฟี นักวิจัยแห่งมหาวิทยาลัยสแตนฟอร์ด สหรัฐอเมริกา คิดค้นการเข้ารหัสลับโดยใช้กุญแจส่วนตัวและกุญแจสาธารณะ โดยหลักการทำงาน คือ ถ้าใช้กุญแจลูกใดเข้ารหัส ก็ต้องใช้กุญแจอีกลูกหนึ่งถอดรหัส

**อ้างอิง**
  date=2010-03-30 - http://www.blmiacec.ac.th/E-learning/digital/UNIT7/A6.HTM date=2009-07-11 - http://www.thaicert.org/paper/encryption/intro_crypt.php
ไพป์

ไพป์ (pipe) หรือ ขีดตั้ง (vertical bar) เป็นชื่อของสัญลักษณ์ของตัวอักษร ASCII ที่ตำแหน่ง 124 ตัวอักษรนี้ใช้สัญลักษณ์เส้นในแนวตั้ง ( | ) หรือในบางครั้งใช้เส้นตั้งที่มีแยกตรงกลาง ( ¦ - broken bar) ในคีย์บอร์ดของคอมพิวเตอร์ไอบีเอ็ม จะใช้สัญลักษณ์ broken bar เป็นส่วนมาก แต่อย่างไรก็ตาม broken bar เป็นตัวอักษรที่อยู่ต่างออกไปที่ตำแหน่งของ U+00A6 (¦)

**การใช้งาน**

**ทางคณิตศาสตร์**
ในทางคณิตศาสตร์ ใช้เครื่องหมายสำหรับ - ค่าสัมบูรณ์ - เซต เป็นตัวคั่นบอกเงื่อนไขของสมาชิก - ความน่าจะเป็น แสดงถึงความข้องเกี่ยวต่อเนื่อง - ตัวหาร หรือการหารลงตัว  (3 หาร 12 ได้ลงตัว)

**ทางตรรกศาสตร์**
ภาษาคอมพิวเตอร์หลายภาษาใช้ไพป์เป็นตัวดำเนินการ "หรือ" เพื่อตรวจสอบตรรกะ หรือใช้เป็นตัวดำเนินการแบบบิตสำหรับค่าตัวเลขเช่น- if (a  9) { ... }- x = 3 | 5;
ในนิพจน์ปรกติ ใช้บ่งบอกข้อความทางเลือก เช่น "SMS|gmail" หมายความว่าสามารถเป็นข้อความ "SMS" หรือ "gmail" ก็ได้
ในบรรทัดคำสั่ง การใช้ระหว่างโปรแกรมหรือคำสั่ง หมายถึงการนำค่าส่งออกจากโปรแกรมหรือคำสั่งข้างซ้าย ไปเป็นค่าป้อนเข้าสำหรับอีกโปรแกรมหรือคำสั่งข้างขวา เช่น- a.exe | b.exe- ls | more
ในโปรแกรมมีเดียวิกิ ใช้เครื่องหมายสำหรับแบ่งค่าพารามิเตอร์ในแม่แบบ และแบ่งเซลล์ในตาราง
ภาษาไทย
เทพลิขิต

ไฟล์:American Progress (John Gast painting).jpg|thumb|ภาพวาด ความเจริญของอเมริกา (1872) โดยจอห์น แกสต์ แสดงให้เห็นถึงภาพเชิงเปรียบเทียบของกระบวนการพัฒนาพื้นที่ฝั่งตะวันตกของสหรัฐ โดยแสดงโคลัมเบีย บุคลาธิษฐานของสหรัฐ นำพาความเจริญก้าวหน้าไปสู่ฝั่งตะวันตกพร้อมกับเหล่าผู้ตั้งรกรากชาวอเมริกัน เธอนำแสงไฟจากตะวันออกไปยังตะวันตก ร้อยสายโทรเลข ถือตำราเรียน และเน้นฐานะต่าง ๆ ของกิจกรรมทางเศรษฐกิจและรูปแบบการขนส่งที่มีการพัฒนา ส่วนฝั่งซ้าย ชาวอเมริกันพื้นเมืิองพลัดถิ่นจากบ้านเกิดของตน
เทพลิขิต หรือ โองการของพระเจ้า (Manifest Destiny) เป็นความเชื่อทางวัฒนธรรมในสหรัฐช่วงคริสต์ศตวรรษที่ 19 ว่าผู้ตั้งถิ่นฐานชาวอเมริกันได้รับการกำหนดให้ขยายไปทั่วอเมริกาเหนือ
หลักการพื้นฐานสำหรับแนวคิดนี้มีสามประการ คือ:- คุณธรรมพิเศษของชาวอเมริกันและสถาบันของตน- ภารกิจของสหรัฐในการไถ่และสร้างตะวันตกในแบบกสิกรรมทางตะวันออกใหม่- การทำหน้าที่สำคัญนี้ให้สำเร็จเป็นสิ่งที่โชคชะตาต้านทานได้ยาก
นักประวัติศาสตร์ได้เน้นย้ำว่า "เทพลิขิต" ถูกโต้แย้งเสมอ โดยมีหลายคนรับรองความคิดนี้ แต่สมาชิกพรรควิกส่วนใหญ่ และชาวอเมริกันที่มีชื่อเสียงหลายคน (เช่น อับราฮัม ลินคอล์นกับยูลิสซีส เอส. แกรนต์) ปฏิเสธแนวคิดนี้
จอห์น โอซัลลิแวน บรรณาธิการหนังสือพิมพ์ โดยทั่วไปถือเป็นผู้คิดค้นวลีนี้ใน ค.ศ. 1845 เพื่ออธิบายสาระสำคัญของความคิดนี้ นักประวัติศาสตร์บางส่วนเชื่อว่าวลีนี้ปรากฏเป็นครั้งแรกในบทบรรณาธิการ "การผนวก" ที่ไม่ได้ลงนาม ผลิตโดย Jane Cazneau นักข่าวและผู้สนับสนุนการผนวกดินแดน

**การเสริมสร้างรากฐานปรัชญา**
ผู้บุกเบิกอเมริกันจำนวนมากมีสำนึกที่แข็งแกร่งว่า เสรีภาพของชาติและอุดมคตินั้นมีความสำคัญมาก และจำเป็นที่จะต้องนำไปเผยแพร่ในดินแดนใหม่โดยการขยายขอบเขตของชาติและพรมแดนของประเทศให้กว้างขวางออกไปจนสุดขอบฟ้า สองศตวรรษก่อนหน้านั้น จอห์น วินโทรพ ข้าหลวงแห่งอาณานิคมอ่าวแมซซาชูเสตต์ ได้อ้างเหตุผลสนับสนุนแนวคิดนี้ว่า อาณานิคมของเขานั้นจะเป็นเสมือน เมืองบนยอดเขา ที่แสดงให้ดินแดนส่วนที่เหลือของโลกได้เห็นว่า สังคมเสรีในวิถีของพระผู้เป็นเจ้านั้นเป็นอย่างไร คนจำนวนหนึ่งได้ออกมาเสนอแนวคิดเพิ่มเติมว่าการแพร่ขยายหลักการนี้ออกไป เนื่องเพราะมันเป็นโชคชะตาที่กำหนดไว้และหลีกเลี่ยงไม่ได้นั้น สหรัฐอเมริกาควรจะขยายอาณาเขตออกไปให้ครอบคลุมทั่วทั้งทวีปอเมริกาเหนือ ขบวนการอเมริกันหนุ่ม (The Young America movement) ซึ่งได้รับการสนับสนุนจากแฟรงกลิน เพียรซ ได้เคลื่อนไหวส่งเสริมทรรศนะดังกล่าวนี้อย่างคึกคักยิ่ง 

**อ้างอิง**

**แหล่งข้อมูลอื่น**
  President Polk's Inaugural Address-  Collection: "Manifest Destiny and the American West" date=2024-05-15  from the University of Michigan Museum of Art
หมวดหมู่:คติข้อยกเว้นอเมริกัน
หมวดหมู่:ชาตินิยมอเมริกัน
หมวดหมู่:วลีติดปากทางการเมืองอเมริกัน
หมวดหมู่:ภูมิรัฐศาสตร์
หมวดหมู่:ประวัติศาสตร์อเมริกาเหนือ
หมวดหมู่:ทฤษฎีความสัมพันธ์ระหว่างประเทศ
หมวดหมู่:ความสัมพันธ์เม็กซิโก–สหรัฐ
หมวดหมู่:การเมืองสหรัฐ
มหาวิทยาลัยภาคกลาง

มหาวิทยาลัยภาคกลาง (อังกฤษ: The University of Central Thailand) เป็นมหาวิทยาลัยเอกชนในประเทศไทย ตั้งอยู่ที่อำเภอเมืองนครสวรรค์ จังหวัดนครสวรรค์ ก่อตั้งขึ้นในปี พ.ศ. 2529 และได้รับการเปลี่ยนสถานะเป็นมหาวิทยาลัย ในปี พ.ศ. 2545

**ประวัติ**
มหาวิทยาลัยภาคกลาง (ม.ภก.) เป็นสถาบันอุดมศึกษาเอกชนที่ได้รับอนุญาตให้จัดตั้งเป็นลำดับที่ 19 อยู่ภายใต้การกำกับและควบคุมของทบวงมหาวิทยาลัย ตั้งอยู่ที่ตำบลนครสวรรค์ตก อำเภอเมืองนครสวรรค์ จังหวัดนครสวรรค์ ก่อตั้งขึ้นเมื่อวันที่ 14 กุมภาพันธ์ พ.ศ. 2529 โดย อาจารย์สุรีย์ และ ดร.โสภิต เหลืองสุภาพันธ์ จากการเริ่มต้นเพียงคณะวิชาเดียว คือ คณะบริหารธุรกิจ ในปี พ.ศ. 2529 มหาวิทยาลัยภาคกลางได้มีการพัฒนาอย่างต่อเนื่อง  และได้รับการเปลี่ยนสถานะเป็นมหาวิทยาลัยเมื่อวันที่ 31 ตุลาคม พ.ศ. 2545 ซึ่งในปัจจุบันเปิดสอนในระดับปริญญาตรี ปริญญาโทและปริญญาเอก 
อาคารเฉลิมพระเกียรติ 60 พรรษามหาราชินี คณะวิทยาศาสตร์

**สัญลักษณ์มหาวิทยาลัย**
รูปวงกลม  ๓  ห่วง  	หมายถึง		ความผูกพันกันทางสังคม
*ชาติ  ศาสน์  กษัตริย์	หมายถึง		สิ่งเทิดทูนไว้เหนือเกล้า
*เทียนจุดไฟ		หมายถึง		แสงสว่างของชีวิต
*รัศมีแสงเทียน	หมายถึง		ความเบ่งบานแห่งปัญญา
*แท่นเทียน		หมายถึง		ความมั่นคงแห่งคุณธรรม

**คณะวิชา**
 คณะวิทยาศาสตร์ 
**  สาขาวิทยาการคอมพิวเตอร์ date=2013-05-04  - คณะเศรษฐศาสตร์ 
**  สาขาเศรษฐศาสตร์ date=2013-05-04  - คณะนิติศาสตร์ 
**  สาขานิติศาสตร์ date=2013-05-04  - คณะบัญชี 
**  สาขาการบัญชี date=2013-05-04  - คณะบริหารธุรกิจ 
** สาขาการเงินการธนาคาร 
** สาขาการตลาด 
** สาขาการจัดการ 
**  สาขาคอมพิวเตอร์ธุรกิจ date=2013-05-04  - บัณฑิตวิทยาลัย 
**  บริหารธุรกิจมหาบัณฑิต (MBA) date=2013-05-04 
**  รัฐประศาสนศาสตรมหาบัณฑิต (MPA) date=2013-05-04  
**  ปรัชญาดุษฎีบัณฑิต   สาขาวิชาการบริหารอุดมศึกษา (Ph.D.) date=2012-06-17 

**ดูเพิ่ม**
 รายชื่อโรงเรียนในจังหวัดนครสวรรค์

**อ้างอิง**

**แหล่งข้อมูลอื่น**
  มหาวิทยาลัยภาคกลาง
ภาคกลาง
ภาคกลาง
หมวดหมู่:สถานศึกษาในอำเภอเมืองนครสวรรค์